CELEX: 32014R0500
Language: hu
Date: 2014-03-11 00:00:00
Title: A Bizottság 500/2014/EU felhatalmazáson alapuló rendelete ( 2014. március 11. ) az 1308/2013/EU európai parlamenti és tanácsi rendeletnek a 288/2009/EK bizottsági rendeletnek az iskolagyümölcs-program keretében hozott kísérő intézkedésekhez nyújtott támogatás odaítélése tekintetében történő módosítása révén történő kiegészítéséről

16.5.2014   
            
            
               HU
            
            
               Az Európai Unió Hivatalos Lapja
            
            
               L 145/12
            
         A BIZOTTSÁG 500/2014/EU FELHATALMAZÁSON ALAPULÓ RENDELETE
   (2014. március 11.)
   az 1308/2013/EU európai parlamenti és tanácsi rendeletnek a 288/2009/EK bizottsági rendeletnek az iskolagyümölcs-program keretében hozott kísérő intézkedésekhez nyújtott támogatás odaítélése tekintetében történő módosítása révén történő kiegészítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK tanácsi rendelet, a 234/79/EK tanácsi rendelet, az 1037/2001/EK tanácsi rendelet és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 24. cikke (1) bekezdésének c) pontjára és (2) bekezdésének b) pontjára,
   mivel:
   
               (1)
            
            
               Az 1308/2013/EU rendelet 2014. január 1-jétől kezdődően hatályon kívül helyezte az 1234/2007/EK tanácsi rendeletet (2), és annak helyébe lépett.
            
         
               (2)
            
            
               Az 1308/2013/EU rendelet 23. cikke (1) bekezdésének b) pontja szerint az iskolagyümölcs- és iskolazöldség-programhoz nyújtott uniós támogatás a rendszer hatékony működését elősegítő kísérő intézkedésekhez is nyújtható. Ezért meg kell határozni ezen intézkedések célkitűzéseit és a hozzájuk kapcsolódó költségeket is, továbbá azt, hogy mely költségek lehetnek jogosultak az uniós támogatásra.
            
         
               (3)
            
            
               A 288/2009/EK bizottsági rendelet (3) előírja az iskolagyümölcs- és iskolazöldség-program végrehajtásának szabályait, és azt, hogy a tagállamoknak stratégiájukban le kell írniuk, milyen kísérő intézkedéseket fogadnak el programjuk sikeres végrehajtásának biztosítására. A rendelet emellett meghatározza az uniós támogatásra jogosult költségekre vonatkozó szabályokat is. Ezért a 288/2009/EK rendeletet módosítani kell, és bele kell foglalni a kísérő intézkedések tekintetében az 1308/2013/EU rendelet 23. cikke (1) bekezdésének b) pontjában foglalt szabályokat.
            
         
               (4)
            
            
               A 288/2009/EK rendelet 4. cikkének (1) bekezdése értelmében az iskolagyümölcs- és iskolazöldség-programot felállító tagállamok augusztus 1. és július 31. közötti egy vagy több éves időszakra kérvényezhetik az uniós támogatást. Ezért az oktatási év ütemezésének figyelembevétele érdekében a kísérő intézkedésekre vonatkozó új szabályokat 2014. augusztus 1-jétől kell alkalmazni,
            
         ELFOGADTA EZT A RENDELETET:
   1. cikk
   Az 288/2009/EK rendelet módosítása
   Az 288/2009/EK rendelet a következőképpen módosul:
   
               1.
            
            
               A 3. cikk (4) bekezdésének helyébe a következő szöveg lép:
               „(4)   A tagállamoknak stratégiájukban meg kell határozniuk az 1308/2013/EU európai parlamenti és tanácsi rendelet (4) 23. cikke (1) bekezdésének b) pontjában említett kísérő intézkedéseket. A kísérő intézkedéseknek támogatniuk kell a gyümölcs- és zöldségtermékek elosztását, és közvetlenül kapcsolódniuk kell az iskolagyümölcs- és iskolazöldség-program célkitűzéseihez – a gyümölcs- és zöldségfogyasztás rövid és hosszú távon történő népszerűsítéséhez és az egészséges táplálkozási szokások kialakításához. Az intézkedések végrehajtásában a szülők és a tanárok is részt vehetnek.
               
                  (4)  Az Európai Parlament és a Tanács 2013. december 17-i 1308/2013/EU rendelete a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/01/EK és az 1234/2007/EK tanácsi rendelet hatályon kívül helyezéséről. (HL L 347., 2013.12.20., 671. o.).”"
						
            
         
               2.
            
            
               Az 5. cikk a következőképpen módosul:
               
                           a)
                        
                        
                           a (1) bekezdés a következőképpen módosul:
                           
                                       i.
                                    
                                    
                                       az első albekezdés b) pontja a következő iv. ponttal egészül ki:
                                       
                                                   „iv.
                                                
                                                
                                                   az 1308/2013/EU rendelet 23. cikke (1) bekezdésének b) pontjában említett kísérő intézkedések és különösen:
                                                   
                                                               —
                                                            
                                                            
                                                               kóstolók szervezéséhez, közösségi kiskertek kialakításához és fenntartásához, gazdaságlátogatásokhoz és hasonló, a gyermekek mezőgazdasággal való kapcsolatát erősítő tevékenységekhez kapcsolódó költségek,
                                                            
                                                         
                                                               —
                                                            
                                                            
                                                               a gyermekek mezőgazdasági ismereteinek bővítését, az egészséges étkezési szokásokat, valamint a gyümölcs- és zöldségtermékek termeléséhez, szállításához és fogyasztásához kapcsolódó környezettudatos nevelést célzó intézkedések költségei,
                                                            
                                                         
                                                               —
                                                            
                                                            
                                                               a termékek elosztásának támogatását szolgáló, az iskolagyümölcs- és iskolazöldség-program célkitűzéseivel összhangban lévő intézkedések költségei.”;
                                                            
                                                         
                                             
                                 
                                       ii.
                                    
                                    
                                       a negyedik albekezdés helyébe a következő szöveg lép:
                                       „Az első albekezdés b) pontjának iii. és iv. alpontjában említett kísérő intézkedésekhez kapcsolódó kommunikációs költségek nem részesülhetnek finanszírozásban más uniós támogatási rendszerből.”;
                                    
                                 
                     
                           b)
                        
                        
                           a (2) bekezdés a következő albekezdéssel egészül ki:
                           „Az (1) bekezdés első albekezdése b) pontjának iv. alpontjában megjelölt költségek finanszírozását szolgáló uniós források teljes összege nem haladja meg a 4. cikk (4) bekezdésében említett végleges elosztást követően az érintett tagállam részére kiutalt uniós támogatás éves összegének 15 %-át.”
                        
                     
         2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ezt a rendeletet 2014. augusztus 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 11-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 347., 2013.12.20., 671. o.
   
   
      (2)  A Tanács 2007. október 22-i 1234/2007/EK rendelete a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről („az egységes közös piacszervezésről szóló rendelet”) (HL L 299., 2007.11.16., 1. o.).
   
      (3)  A Bizottság 2009. április 7-i 2009/288/EK rendelete az oktatási intézményekben tanuló gyermekeknek az iskolagyümölcs-program keretében gyümölcs-, zöldség-, feldolgozottgyümölcs- és feldolgozottzöldség-, valamint banántermékekkel való ellátásához nyújtott közösségi támogatás tekintetében az 1234/2007/EK tanácsi rendelet alkalmazásával kapcsolatos részletes szabályok megállapításáról (HL L 94., 2009.4.8., 38. o.).